ועדת הכנסת, כנסת 20, פרוטוקול מספר 285, 2017-10-23 11:00

יואב קיש: בוקר טוב לכולם.

<אתי בן יוסף: בוקר אור.

יואב קיש: נפתח את הישיבה הראשונה של ועדת הכנסת למושב.

יואב קיש: אני רוצה להגיד שקודם כל אני שמח שאנחנו פותחים את ישיבת ועדת הכנסת הראשונה למושב.

יואב קיש: אני מודה שאני היום בבוקר פתחתי את שודל המחלות הנדירות עם ה-SMA.

יואב קיש: זה היה הדיון הראשון שלי במושב הזה והיה מאוד חשוב ומרגש ואנחנו נוביל שם מאבק להשגת התקציב לאותם ילדים שזקוקים לתרופה מצילת החיים הזו.

אחמד טיבי: איזו מחלה - - -?

יואב קיש: SMA.

יואב קיש: שאלה טובה, חבר הכנסת אחמד טיבי, כי יש עוד כמה – דושן – מחלות יתומות.

אחמד טיבי: - - -

יואב קיש: אנחנו צריכים לטפל בכלל בתפיסה שלנו ושל הרשויות בנושא מחלות נדירות.

יואב קיש: אין מספיק מודעות.

יואב קיש: יש התקדמות מאוד גדולה של המדע והטכנולוגיה וייצור תרופות ביולוגיות ואישיות, שבעצם קודם לא היו.

יואב קיש: זאת אומרת, זה מצוין.

יואב קיש: הבעיה מהצד השני שהמחיר של אותן תרופות זה מספרים שאף אחד לא יכול לעמוד בהם, ואז ההורים מוצאים את עצמם בסיטואציות בלתי אפשריות של ילד שיודעים שיש לו תרופה שיכולה, בין אם להציל חיים שלו או להקים אותו מכיסא גלגלים, והם לא יכולים להביא לו את התרופה אז אני חושב שלעניין הזה אנחנו צריכים להקדיש בסל התרופות תקציב מיוחד למחלות נדירות ולטפל בעניין הזה.

יואב קיש: אבל זה לא לענייננו היום.

יואב קיש: אני הולך לסדר היום.

יואב קיש: ראשית, ברכות לחבר הכנסת יואל חסון על תפקידו כיושב ראש - - -

יואל חסון: רכז.

יואב קיש: רכז.

יואב קיש: נכון, לא יושב ראש – מרכז האופוזיציה.

יואב קיש: מאחל לך בהצלחה.

יואל חסון: תודה רבה.

יואל חסון: תודה.

יואב קיש: הבנתי שאתה גם מתפטר מתפקידך כסגן היושב ראש פה.

יואב קיש: זה ההפסד שלנו.

יואב קיש: טוב, לענייננו.

יואב קיש: אנחנו פותחים היום את המושב עם דיון של הודעת ראש הממשלה על פעילות הממשלה בתקופה שחלפה מאז המושב הקודם ועל תכניות הממשלה למושב הקרוב בהתאם לסעיף 20(ב).

יואב קיש: יש פה מכתב.

יואב קיש: כמובן, נמצאת איתנו, וסליחה שלא הזכרתי קודם, מזכירת הכנסת, הגברת ירדנה מלר-הורוביץ, ויש לנו פה מכתב ממך שאכן מדבר על פתיחת המושב והנושא של הדיון הסיעתי.

יואב קיש: ממה שהבנתי, סגרתם חמש דקות - - -

ירדנה מלר-הורוביץ: נכון.

ירדנה מלר-הורוביץ: ועדת ההסכמות.

ירדנה מלר-הורוביץ: נכון.

ירדנה מלר-הורוביץ: החליטו על חמש דקות.

ירדנה מלר-הורוביץ: מסגרת הודעות סיעות של חמש דקות כל אחת.

אחמד טיבי: בהודעה המדינית?

יואל חסון: כן - - -

ירדנה מלר-הורוביץ: - - -

יואב קיש: של הסיעה.

יואב קיש: של כל סיעה.

יואב קיש: עכשיו, אני הבנתי שלא מגבילים.

יואב קיש: - - - אין הגבלה של הנשיא או של היושב ראש או של ראש הממשלה.

יואל חסון: לא.

יואב קיש: לא.

ירדנה מלר-הורוביץ: לא - - -

יואב קיש: אבל יש איזו אמירה של כמה זמן זה אמור לקחת?

ירדנה מלר-הורוביץ: פחות או יותר זה יכול לקחת שעה.

יואב קיש: הכול ביחד.

ירדנה מלר-הורוביץ: כן.

ירדנה מלר-הורוביץ: כי יש גם השבעות של חברי הכנסת - - -

יואב קיש: לא, זה בנפרד.

יואב קיש: אני אומר: כמה זמן מדברים?

יואב קיש: הם עשר דקות, רבע שעה כל אחד?

ירדנה מלר-הורוביץ: הם?

ירדנה מלר-הורוביץ: הם רבע שעה, 20 דקות.

ירדנה מלר-הורוביץ: זה יכול לקחת עד שעה.

ירדנה מלר-הורוביץ: בין שלושת רבעי שעה לשעה.

יואב קיש: אוקיי.

יואב קיש: אז סדר היום יהיה סדר גודל של שעה של הדברים של בכירי הרשויות בכללותם ולאחר מכן ההשבעה של - - -

ירדנה מלר-הורוביץ: כן.

יואב קיש: הדיון?

ירדנה מלר-הורוביץ: לא, לא, לא, ההשבעה.

יואב קיש: ההשבעה תבוא קודם.

ירדנה מלר-הורוביץ: נכון.

יואב קיש: ואחר ההשבעה יהיה הדיון הסיעתי.

ירדנה מלר-הורוביץ: נכון.

יואב קיש: אוקיי.

יואב קיש: שלום, חברת הכנסת שולי מועלם רפאלי.

יואב קיש: אמנם, לא שמעת את הברכות שלנו פה, כולם, אבל כמובן שמצרפים אותך לברכות של פתיחת המושב.

יואב קיש: אז אם ככה, אני מעלה להצבעה את הנושא, - -

יואל חסון: את המסגרת.

יואב קיש: - - לפי סעיף 20(ב), את מסגרת הזמן לדיון סיעתי של חמש דקות לכל סיעה.

יואב קיש: מי בעד שירים את ידו.

יואב קיש: בעד – 5

יואב קיש: נמנעים – אין קביעת מסגרת הדיון להודעת ראש הממשלה בפתיחת המושב הרביעי של הכנסת ה-20, נתקבלה.

יואב קיש: פה אחד שנעשה את ההחלטה הראשונה של ועדת הכנסת.

יואב קיש: פה אחד, ההחלטה התקבלה.

יואב קיש: <בחירת ממלא מקום ליושב ראש הכנסת בעת העדרו מהארץ>

יואב קיש: הנושא הבא זה נושא בחירת ממלא מקום ליושב ראש הכנסת בעת היעדרו מן הארץ.

ירדנה מלר-הורוביץ: הוא יוצא לחוץ לארץ.

יואב קיש: בבקשה, מזכירת הכנסת.

יואב קיש: כן.

ירדנה מלר-הורוביץ: כן, תודה.

ירדנה מלר-הורוביץ: יושב ראש הכנסת יצא את גבולות המדינה ביום רביעי, ה-1 בנובמבר, והוא עתיד לשוב ארצה ביום ראשון, ה-5 בנובמבר, ולכן הוא מבקש שבעת היעדרו, בתקופה האמורה, הוא ממליץ שוועדת הכנסת תאשר את חבר הכנסת יחיאל חיליק בר.

יואב קיש: טוב.

יואב קיש: יש לי שאלה על זה: זו נסיעה פרטית או של הכנסת?

ירדנה מלר-הורוביץ: לא.

ירדנה מלר-הורוביץ: זו נסיעה.

ירדנה מלר-הורוביץ: הוא נוסע לקפריסין.

ירדנה מלר-הורוביץ: זה מפגש טרילטרלי.

ירדנה מלר-הורוביץ: זה כבר מפגש שלישי, אם אני לא טועה, בין ישראל, קפריסין ויוון.

יואב קיש: כן, כן.

ירדנה מלר-הורוביץ: וביום שישי הוא ממשיך לביקור רשמי בקפריסין, ולכן הוא עתיד לחזור ביום ראשון.

יואב קיש: אוקיי.

יואב קיש: אני חושב שבסך הכול אני יכול להגיד פה ולא חושב ששומעים את זה הרבה, ואמנם אני בסיעה שלו ואני גם מאוד מעריך אותו, אבל אני חושב שהעבודה שעושה יושב ראש הכנסת בנושא חיזוק הקשרים הפרלמנטריים עם בתי פרלמנט שונים בעולם, בטח באזור שלנו, היא מאוד-מאוד חשובה, ובהחלט הנסיעה הזו זו דוגמה לעשייה מאוד משמעותית.

ירדנה מלר-הורוביץ: ברור.

ירדנה מלר-הורוביץ: אנחנו אירחנו אותם בארץ עכשיו.

יואב קיש: אני יודע.

יואב קיש: אנחנו אירחנו אותם, הם היו בוועדות השונות, הייתי שותף - - -.

יואב קיש: אני אומר: יש פה עשייה מאוד משמעותית.

יואב קיש: לא תמיד יודעים עליה, אבל אני חושב שזה סך הכול עבודה מאוד חשובה של יושב ראש הכנסת.

אחמד טיבי: יש הצעה חלופית של חבר הכנסת ישראל אייכלר.

יואב קיש: כן, חבר הכנסת ישראל אייכלר, בבקשה.

אחמד טיבי: יש הצעה חלופית של חבר הכנסת ישראל אייכלר.

אחמד טיבי: בבקשה.

יואב קיש: בוקר טוב לחבר הכנסת ישראל אייכלר.

ישראל אייכלר: בוקר טוב.

אחמד טיבי: הוא מציע אותי, בקיצור.

אחמד טיבי: הוא מציע אותי.

ישראל אייכלר: לא הייתה לי הצעה.

ישראל אייכלר: שאלתי את חבר הכנסת אחמד טיבי אם קרה פעם שימנו גם אותו לממלא מקום יושב ראש הכנסת בעת נסיעה כלשהי.

ישראל אייכלר: אז הוא אמר לי: זה לא קרה הפעם.

אחמד טיבי: לא.

אחמד טיבי: קרה פעם עם חבר הכנסת ראובן ריבלין ליום.

אחמד טיבי: חצי יום.

ישראל אייכלר: הפעם.

ישראל אייכלר: אני מדבר בקדנציה הזאת.

יואב קיש: חברים, אני רק חושב, דרך אגב, יש פה בכל זאת סגן יושב ראש מהאופוזיציה.

יואב קיש: דרך אגב, זה גם לא תופעה - - -

ירדנה מלר-הורוביץ: מה שקורה ביום רביעי, קודם כל הוא מבקש שהוא ימלא את מקומו.

ירדנה מלר-הורוביץ: ביום רביעי הבא, ה-1 בנובמבר, אנחנו נציין בישיבה מיוחדת אחר הצהריים את יום השנה להירצחו של ראש הממשלה ושר הביטחון לעבר יצחק רבין.

יואב קיש: והוא לא יהיה?

יואב קיש: היושב ראש, חבר הכנסת יולי יואל אדלשטיין, לא יהיה?

ירדנה מלר-הורוביץ: והיושב ראש דיבר עם משפחת רבין, הוא הסביר להם את החשיבות של הנסיעה שנקבעה, שאי אפשר היה לשחק פה עם התאריכים והם קיבלו את זה, והוא אמר להם שחבר הכנסת יחיאל בר ימלא את מקומו וזה לשביעות רצון כל הגורמים ולכבוד: גם למשפחה וגם לכנסת.

יואב קיש: הבנתי את זה.

יואב קיש: הבנתי.

יואב קיש: אז חבל שלא אמרת קודם, כי באמת לא שמתי לב שה-1 לנובמבר זה - - -

שולי מועלם-רפאלי: זה התאריך העברי של רצח רבין.

ירדנה מלר-הורוביץ: י"ב בחשוון.

יואב קיש: כן.

יואב קיש: שזה היום שבו יתקיים פה, בכנסת, יום לזכרו של ראש ממשלת ישראל.

ירדנה מלר-הורוביץ: נכון.

ירדנה מלר-הורוביץ: בבוקר תהיה ישיבה רגילה, היא תסיים בצהריים, יעלו להר הרצל, יחזרו מהר הרצל, וב-17:00 תתקיים ישיבה מיוחדת.

שולי מועלם-רפאלי: גברתי, הכנסת מציינת גם בישיבה מיוחדת את 100 השנים להצהרת בלפור?

שולי מועלם-רפאלי: להבדיל, כמובן.

ירדנה מלר-הורוביץ: - - -

יואב קיש: לא יודע אם בישיבה, אבל יש פה אירוע גדול.

יואב קיש: חברת הכנסת שולי מועלם רפאלי, יש פה אירוע גדול, אבל זה לא יום מיוחד.

שולי מועלם-רפאלי: בסדר.

שולי מועלם-רפאלי: רק בשביל השיח.

שולי מועלם-רפאלי: להבדיל, כמובן - - -

יואב קיש: זה לא יום שנתי.

ירדנה מלר-הורוביץ: - - -

יואב קיש: אני מצרף להחלטה הזו גם את סיום המושב.

יואב קיש: כולם שואלים אותי מתי מסתיים המושב.

ירדנה מלר-הורוביץ: אני רוצה להגיד שאני הבאתי הצעה – הבאנו, היושב ראש – לוועדת ההסכמות שישבה בבוקר, ואת ההצעה הזו הוא יבוא בדברים עם גורמים בקואליציה ובאופוזיציה והוא יביא את זה לישיבת הנשיאות, כפי שהתקנון מחייב, להתייעצות, ובסיום ההתייעצות, מה שיוחלט, אנחנו נעביר לוועדת הכנסת כדי שתוכל לקבוע את זה.

ישראל אייכלר: מה הייתה ההצעה שלו?

ירדנה מלר-הורוביץ: דברו, אני מציעה - - -

ישראל אייכלר: מותר לנו לדעת עוד לפני הישיבה - - -

יואל חסון: אבל אני רוצה להגיד - - - בנושא - - -

ירדנה מלר-הורוביץ: - - -

יואב קיש: תראה, הם עוד לא סגורים.

יואב קיש: זה עוד לא סגור.

ירדנה מלר-הורוביץ: זה לא סגור - - -

יואל חסון: אני לא פותח את הנושא, אני רק ארצה להגיד שלדעתי לעתיד, וצריך שוועדת הכנסת תיתן את דעתה בנושא – ראוי שאנחנו נקבע את מסגרות היציאה והכניסה, פתיחת מושב, סגירת מושב, מראש, מפתיחת הכנסת, לאורך כל שנות כהונתה של הכנסת הנוכחית, ולא לעשות את זה בזמן שמעת לעת כל הזמן, אלא פשוט להגדיר את זה - - -

ירדנה מלר-הורוביץ: - - - כל מושב - - -

יואל חסון: לא לעשות את זה בכל מושב יותר, אלא פשוט לעשות את זה בפתיחת הכנסת - - -

יואב קיש: אני אגיד לך מה צריך לעשות: קצת שנים קדימה זה קצת הרבה.

יואב קיש: מה שאני מציע לעשות זה כמו כשיוצאים ומסיימים מושב קובעים מתי תאריך הפתיחה, אז גם את הסגירה, ואז כל מושב אתה יודע את המושב קדימה.

יואב קיש: זה, אני חושב, צריך להספיק.

יואל חסון: גם אפשרות.

יואל חסון: כי מה יקרה עכשיו?

יואל חסון: אתה רק חזרת למושב ואתה כבר הולך לדון עכשיו בתאריכים של יציאה לפגרה.

יואב קיש: נכון.

יואל חסון: ציבורית זה באמת נראה לא טוב.

יואב קיש: גם ציבורית זה לא נראה טוב.

יואל חסון: עכשיו, צריך להגיד: עניינית, למרות שציבורית זה לא נראה טוב, אבל צריך להסביר ציבורית שזה נחוץ כדי שהכנסת תוכל לתכנן את ההתנהלות שלה ואם זו המזכירות - - -

יואב קיש: חד משמעית.

יואב קיש: יש פה משמעות לכל הבית הזה.

יואל חסון: נכון, נכון.

יואב קיש: וזה נכון היה לעשות את זה כשיצאנו.

יואב קיש: ואז אתה אומר: תתכנן תמיד מושב קדימה.

יואל חסון: נכון.

יואל חסון: אולי הוועדה צריכה לדון להבא שמהכנסת הבאה אנחנו נעשה את זה - - - מתחילת - - -

יואב קיש: לא מהכנסת, מהמושב הבא.

ירדנה מלר-הורוביץ: הפרוצדורה היא כזו: כשיושב ראש הכנסת מביא הצעה להתייעצות עם הנשיאות – זה על פי התקנון – לאחר שהוא קיים את ההתייעצות עם הנשיאות, הוא מעביר את זה לוועדת הכנסת.

ירדנה מלר-הורוביץ: ועדת הכנסת סוברנית או לאשר את זה או להכניס - - -

יואב קיש: לא, זה - - -

ירדנה מלר-הורוביץ: לא?

<ארבל אסטרחן: לא - - -

יואב קיש: שלום, היועצת המשפטית ארבל אסטרחן.

יואב קיש: מה שאני מבקש זה רק - - -

ירדנה מלר-הורוביץ: הבנתי – אתם רוצים תכנית שנתית.

יואב קיש: לא שנתית אפילו.

יואב קיש: מספיק לי כל פעם - - -

<אתי בן יוסף: - - -

יואב קיש: לא יודע אם זה החצי – כנס או מושב.

יואב קיש: אני כל פעם לא זוכר.

ירדנה מלר-הורוביץ: אני מביאה למושב ופתיחת המושב החמישי.

<אתי בן יוסף: חורף וקיץ.

<ארבל אסטרחן: - - -

ירדנה מלר-הורוביץ: נכון.

<אתי בן יוסף: חורף וקיץ.

ירדנה מלר-הורוביץ: זה מה שאני מביאה.

ירדנה מלר-הורוביץ: בדיוק.

יואל חסון: - - -

יואב קיש: חורף וקיץ.

ירדנה מלר-הורוביץ: אני מביאה שנה.

יואל חסון: - - -

יואב קיש: לי לא משנה אם זה כנס אפילו.

יואב קיש: הרעיון הוא שלא נצא לכנס גם אם זה בין מושבים.

ירדנה מלר-הורוביץ: תמיד אתם יוצאים ואתם יודעים מתי אתם חוזרים.

יואב קיש: זה כן, אבל שנדע גם מתי נגמר.

יואל חסון: מתי יוצאים - - -

ירדנה מלר-הורוביץ: אתם יודעים.

יואב קיש: לא.

יואל חסון: לא.

יואב קיש: עובדה שחזרנו עכשיו ואנחנו לא יודעים מתי - - -

יואל חסון: אבל לא אישרנו את זה.

ירדנה מלר-הורוביץ: אהההה - - - אתה רוצה את זה ארבע שנתי.

יואב קיש: לא, לא, לא.

יואב קיש: תקשיבי: אנחנו יצאנו.

יואב קיש: מתי זה היה שיצאנו?

ירדנה מלר-הורוביץ: אוגוסט.

<קריאה: תחילת אוגוסט.

יואב קיש: תחילת אוגוסט כשיצאנו, - -

ירדנה מלר-הורוביץ: ידעת שאתה חוזר ב-22 לאוקטובר.

יואב קיש: - - והיה צריך אז לסגור גם את הסוף במארס.

ירדנה מלר-הורוביץ: אבל את ההצעה של אוגוסט כבר הבאתי באוקטובר בשנה שעברה.

יואב קיש: אז את יודעת מה?

יואב קיש: אני אומר: אפילו זה מוקדם מדי.

ירדנה מלר-הורוביץ: זה מה שחבר הכנסת יואל חסון אומר.

יואב קיש: אז אני אומר:

יואב קיש: לסגור שנה קדימה בלי שאתה סוגר - - - צריך לסגור סוף.

יואב קיש: לא יכול להיות שאנחנו יוצאים לפגרה ולא יודעים על הכנס הצמוד אליה, בין אם זה בין שנים, שהוא מתחיל ונגמר.

יואב קיש: זה חשוב.

ירדנה מלר-הורוביץ: מאה אחוז - - - יושב ראש הכנסת.

יואל חסון: - - -

ישראל אייכלר: אם אני זוכר טוב, המזכירה, אם אני זוכר טוב, היית מפרסמת בעבר את הכנס הבא מהתחילה והסוף.

ירדנה מלר-הורוביץ: בוודאי.

ישראל אייכלר: זה לא משהו חדש.

ישראל אייכלר: היא הייתה מודיעה - - -

ירדנה מלר-הורוביץ: - - -

יואב קיש: אז הנה, עובדה שעכשיו חזרנו לכנס הזה - - -

ירדנה מלר-הורוביץ: ועכשיו אתה מביא את המושב הרביעי עם הפתיחה של המושב החמישי, יהיה לך.

ירדנה מלר-הורוביץ: ואתה רוצה שכבר - - -

<ארבל אסטרחן: עכשיו זה שנה.

יואב קיש: לא, לא, אין לי בעיה, תביאי את הפתיחה, אבל לקראת היציאה לפגרה שלפני הפתיחה של המושב החמישי, נגיד מתי הוא יסתיים.

ירדנה מלר-הורוביץ: אוקיי.

יואב קיש: את מבינה?

יואב קיש: אין לי בעיה.

יואב קיש: לא עכשיו.

ירדנה מלר-הורוביץ: הבנתי.

ירדנה מלר-הורוביץ: הבנתי.

יואב קיש: אני רוצה להימנע מסיטואציה - - -

יואל חסון: אדוני היושב ראש - - - אתה מבין שהדיון הזה זה למטיבי לכת בלבד?

יואל חסון: - - -

יואב קיש: לא, לא.

יואב קיש: אני רוצה שלא נגיע לסיטואציה שאנחנו חוזרים מפגרה ולא יודעים להגיד מתי נגמר הכנס.

יואב קיש: זה הכול.

יואב בן צור: יש תאריך - - - או אין תאריך?

יואל חסון: לא עכשיו - - -

<ארבל אסטרחן: - - - בשבוע הבא.

ירדנה מלר-הורוביץ: לא עכשיו.

ירדנה מלר-הורוביץ: יביאו את זה לנשיאות והנשיאות - - -

יואב קיש: שלום לחבר הכנסת יואב בן צור.

ירדנה מלר-הורוביץ: שלום, אדוני.

יואב בן צור: שלום וברכה.

ירדנה מלר-הורוביץ: שלום.

ירדנה מלר-הורוביץ: חורף טוב ובריא.

יואב קיש: אנחנו רוצים לברך אותך שהצטרפת, וגם את חברי הכנסת שולי מועלם רפאלי וישראל אייכלר שהצטרפתם – הם כבר קודם.

יואב קיש: אני פשוט מנצל את ההזדמנות – לדיון הראשון של ועדת הכנסת.

יואב קיש: אני כבר אומר לכם שאני את הבוקר התחלתי בדיון לטובת גיוס חירום של כספים לטובת ילדי SMA שצריכים תרופה מצילת חיים.

שולי מועלם-רפאלי: פה עשיתם את הדיון?

שולי מועלם-רפאלי: פה?

יואב קיש: עשיתי בכנסת, כן.

יואב קיש: הם באו - - -

שולי מועלם-רפאלי: לא ידעתי.

יואב קיש: חבל, הם הודיעו.

יואב קיש: חבר הכנסת בצלאל סמוטריץ' היה, הודיעו לכולם.

יואב קיש: אני אומר לכם: זה מאבק שכל הכנסת צריכה להיות מאחוריו, זה לא מאבק קואליציה אופוזיציה.

שולי מועלם-רפאלי: ברור.

יואב קיש: אנחנו, בשדולת המחלות הנדירות, מובילים את זה יחד עם חבר הכנסת איציק שמולי.

יואב קיש: ואני אומר: אנחנו צריכים להביא את הכסף הזה.

יואב קיש: יושבים הילדים וקשה להסתכל להם בעיניים.

יואב קיש: הם לא יודעים אם הם ישרדו את השנה הזו בגלל הדבר הזה.

יואב קיש: אז את זה אני אומר לכם שתהיו מודעים גם לעניין הזה.

יואב קיש: והנה טוב, חברת הכנסת שולי מועלם רפאלי, שעדכנו אותך בעניין הזה.

יואב קיש: אז חברים, אנחנו נביא להצבעה את בקשת היושב ראש.

יואב קיש: אני מזכיר שמדובר על ה-1 לנובמבר לספירתם.

ירדנה מלר-הורוביץ: עד ה-5 לנובמבר.

ישראל אייכלר: באמת, צריך להגיד י"ב חשוון.

יואב קיש: י"ב חשוון.

יואב קיש: י"ב חשוון התשע"ח.

יואב קיש: שזה התאריך שבו הכנסת תקיים את הדיון לזכרו של ראש הממשלה המנוח יצחק רבין והיושב ראש לא יהיה בארץ בגלל שלא ניתן היה לשנות את התאריכים.

יואב קיש: אני מניח שהנסיעה היא נסיעה מאוד מורכבת.

ירדנה מלר-הורוביץ: נכון.

יואב קיש: בתיאום עם המשפחה, ונבחר לבקשתם ולבקשתו סגן יושב ראש הכנסת, חבר הכנסת יחיאל חיליק בר.

יואב קיש: אני חושב שראוי לכבד את הבקשה.

יואב קיש: מי בעד, שירים את ידו.

יואב קיש: בעד – 5

יואב קיש: נמנעים – אין

יואב קיש: ההצעה התקבלה פה אחד.

יואב קיש: מישהו רוצה עוד משהו לומר לסיכום הדיון או משהו?

יואב קיש: אז תודה רבה לכם, שיהיה לנו מושב מוצלח.

ירדנה מלר-הורוביץ: תודה רבה.

יואב קיש: תודה, הישיבה נעולה.